කෙහෙළියට ඇප දෙනවාද නැද්ද
හිටපු සෞඛ්ය අමාත්ය පාර්ලිමේන්තු මන්ත්රි කෙහෙළිය රඹුක්වැල්ල මහතා ගොනුකර ඇති පෙත්සම විභාගයට ගැනීමට අවසර දී ඔහු ඇපමත මුදාහරින ලෙසට නියෝගයක් නිකුත් කරන්නේ ද නැති ද යන තීන්දුව ලබන අගෝස්තු පළමු වැනිදා නිකුත් කිරීමට අභියාචනාධිකරණය ඊයේ 02දා දින නියම කළේය තමන් සැකකරුවකු ලෙස නම් කර මාලිගාකන්ද මහෙස්ත්රාත් අධිකරණය හමුවේ ගොනුකර ඇති ප්රමිතියෙන් තොර ප්රතිදේහ හා ඖෂධ සෞඛ්ය අමාත්යාංශයට මිලදී ගැනීමේ සිද්ධිය සම්බන්ධයෙන් නඩු කටයුත්ත අත්හිටුවීමට හා එම සිද්ධිය පොදු දේපළ පනත යටතේ ගැනෙන බවට තහවුරු කිරීම සඳහා සහකාර පොලිස් අධිකාරිවරයකු විසින් නිකුත් කර ඇති සහතිකය බලරහිත කරන ලෙස හිටපු සෞඛ්ය අමාත්යවරයා එම රිට් පෙත්සම මගින් ඉල්ලා තිබිණි එම පෙත්සම ඊයේ අභියාචනාධිකරණයේ සභාපති විනිසුරු නිශ්ශංක බන්දුල කරුණාරත්න හා බී ශෂි මහේන්ද්රන් යන මහත්වරුන් හමුවේදී කැඳවිණි කෙහෙළිය රඹුක්වැල්ල මහතා වෙනුවෙන් පෙනී සිටි ජ්යෙෂ්ඨ ජනාධිපති නීතිඥ පායිස් මුස්තාපා ශ්රී ලංකා නීතිඥ සංගමය වෙනුවෙන් පෙනී සිටි ජනාධිපති නීතිඥ චන්දක ජයසුන්දර හා නීතිපතිවරයා වෙනුවෙන් පෙනී සිටි නියෝජ්ය සොලිසිටර් ජනරාල් නිර්මලන් විග්නෙශ්වරන් යන මහත්වරුන් එහිදී පුරා පැය දෙකකට අධික කාලයක් විවෘත අධිකරණය හමුවේ කරුණු දැක්වූහ ඒජේඒ අබේනායක